|  |  |  |  |
| --- | --- | --- | --- |
| ГРБОВИ ЗА МЕМОРАНДУМ | | Srbská republika  Autonómna pokrajina Vojvodina  **Pokrajinský sekretariát vzdelávania, predpisov,**  **správy a národnostných menšín – národnostných spoločenstiev**  Bulvár Mihajla Pupina 16, 21 000 Nový Sad  T: +381/487 42 68, 487 46 14, 487 40 36  ounz@vojvodinа.gov.rs | |
|  | ČÍSLO: 000227348 2025 09427 004 001 000 001 | | DÁTUM: 25. 02. 2025 | |

Podľa článku 3 Pravidiel o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie vypracovania technickej dokumentácie pre potreby ustanovizní základného, stredného vzdelávania a výchovy a predškolských ustanovizní na území AP Vojvodiny (Úradný vestník APV č. 5/25 a 11/25) a v súvislosti s Pokrajinským parlamentným uznesením o rozpočte Autonómnej pokrajiny Vojvodiny na rok 2025 (Úradný vestník APV č. 57/24) Pokrajinský sekretariát vzdelávania, predpisov, správy a národnostných menšín – národnostných spoločenstiev (ďalej len: sekretariát) vyniesol

**Rozhodnutie o zmenách súbehu**

**na financovanie a spolufinancovanie vypracovania technickej dokumentácie** **pre potreby ustanovizní základného a stredného vzdelávania a výchovy na území Autonómnej pokrajiny Vojvodiny na rok 2025**

1. V Súbehu na financovanie a spolufinancovanie vypracovania technickej dokumentácie pre potreby ustanovizní základného a stredného vzdelávania a výchovy na území Autonómnej pokrajiny Vojvodiny na rok 2025 (Úradný vestník APV číslo 6/25) názov súbehu sa mení a znie:

***„Súbeh na financovanie a spolufinancovanie vypracovania technickej dokumentácie pre potreby ustanovizní základného, stredného vzdelávania a výchovy v predškolských ustanovizniach na území Autonómnej pokrajiny Vojvodiny na rok 2025.“***

2. V úvodnej časti súbehu sa mení okruh užívateľov, ako aj výška zabezpečených finančných prostriedkov, takže:

súbeh sa vypisuje na výnos prostriedkov zabezpečených Pokrajinským parlamentným uznesením o rozpočte Autonómnej pokrajiny Vojvodiny na rok 2025 (Úradný vestník APV č. 57/24), a to na financovanie vypracovania technickej dokumentácie pre potreby ustanovizní základného, stredného vzdelávania a výchovy ***v*** ***predškolských ustanovizniach na území Autonómnej pokrajiny Vojvodiny v celkovej výške 30 000 000,00 dinárov (na úrovni základného vzdelávania a výchovy 19 000 000,00 dinárov, na úrovni stredného vzdelávania a výchovy 10 000 000,00 dinárov a pre predškolské ustanovizne 1 000 000,00 dinárov).***

3. V časti „PODMIENKY SÚBEHU“ sa mení bod 1 Žiadatelia a bod 2 Kritériá rozdelenia finančných prostriedkov, takže teraz znejú:

1. Užívatelia

Užívatelia, ktorí majú právo podieľať sa na rozdeľovaní finančných prostriedkov, sú školy pre základné a stredné vzdelávanie a výchovu na území Autonómnej pokrajiny Vojvodiny, ktorých zriaďovateľom je Srbská republika, AP Vojvodina alebo jednotka lokálnej samosprávy ***a jednotky lokálnej samosprávy, pre potreby predškolských ustanovizní***, na území AP Vojvodiny.

2. Kritériá rozdelenia finančných prostriedkov

Kritériá rozdelenia finančných prostriedkov podľa Pravidiel pridelenia rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na financovanie a spolufinancovanie vypracovania technickej dokumentácie pre potreby ustanovizní základného a stredného vzdelávania a výchovy na území AP Vojvodiny:

1. ***význam realizácie projektu, pokiaľ ide o bezpečnosť detí/žiakov, učiteľov a zamestnancov, ktorí využívajú objekty,***
2. ***význam realizácie projektu vo vzťahu ku zvyšovaniu kvality a modernizácii výkonu výchovno-vzdelávacej práce a podmienok pre pobyt detí/žiakov a zamestnancov,***
3. *význam realizácie projektu vo vzťahu k zlepšeniu energetickej hospodárnosti budov, teda k úspore paliva na vykurovanie budov,*
4. finančná opodstatnenosť projektu,
5. existencia iných zdrojov financovania – spolufinancovanie realizácie projektu,
6. udržateľnosť – dlhodobý efekt zlepšenia podmienok využívania objektu po realizácii projektu,
7. aktivity, ktoré sú vykonávané na účely realizácie projektu,
8. stupeň rozvoja jednotky lokálnej samosprávy, na území ktorej sa nachádza vzdelávacia ustanovizeň.

4. V časti súbehu SPÔSOB PODÁVANIA SÚBEHU sa mení SPÔSOB PODÁVANIA ŽIADOSTI, takže teraz znie:

Žiadosti o pridelenie finančných prostriedkov sa predkladajú na jednotnom súbehovom tlačive sekretariátu. Kompletná súbehová dokumentácia sa môže stiahnuť od 29. 1. 2025 z webovej adrese sekretariátu [**www.puma.vojvodina.gov.rs**](http://www.puma.vojvodina.gov.rs).

„Prihlášky sa doručujú poštou na adresu: Pokrajinský sekretariát vzdelávania, predpisov, správy a národnostných menšín – národnostných spoločenstiev s označením Na súťaž – na financovanie vypracovania technickej dokumentácie pre potreby ustanovizní základného, stredného vzdelávania a výchovy ***v*** ***predškolských ustanovizniach*** na území AP Vojvodiny na rok 2025, Bulvár Mihajla Pupina 6, 21 000 Nový Sad, alebo osobne v spisovni pokrajinských správnych orgánov v Novom Sade (na prízemí budovy Pokrajinskej vlády).“

5. v časti súbehu, ktorý sa vzťahuje na dokumentáciu, ktorá sa podáva spolu s prihláškou na súbeh, sa mení bod 2, takže znie:

***2. rozhodnutie školského výboru/obecnej rady o začatí aktivít súvisiacich s realizáciou projektu***

**Lehota podávania prihlášok na súbeh sa predlžuje do 17. 3. 2025.**

Pokrajinský tajomník

Róbert Ótott